Sukladno Pravilniku o postupku provođenja jednostavne nabave u Ministarstvu poljoprivrede od 2. siječnja 2019. godine [Klasa: 011-01/19-01/01, Urbroj: 525-06/1614-19-1] [u daljnjem tekstu: **Pravilnik**] i Pravilniku o izmjeni pravilnika o postupku provođenja jednostavne nabave od 17. ožujka 2021. godine [Klasa: 011-01/19-01/01, Urbroj: 525-06/0127-21-2] [u daljnjem tekstu: **Pravilnik o izmjeni**], utvrđuje se sljedeća:

**POZIV ZA DOSTAVU PONUDA**

POSTUPAK - JEDNOSTAVNA NABAVA

**NAZIV PREDMETA NABAVE:**

**Dodatna memorija za servere**

Evidencijski broj nabave: 269/2021/JN

U Zagrebu, rujan 2021. godine

Sadržaj

[1. Podaci o naručitelju 3](#_Toc82782659)

[2. Podaci o osobi zaduženoj za komunikaciju s ponuditeljima 3](#_Toc82782660)

[3. Podaci o postupku jednostavne nabave 3](#_Toc82782661)

[4. Ugovor / Narudžbenica 3](#_Toc82782662)

[5. Opis predmeta nabave – opseg zadataka 3](#_Toc82782663)

5.1. Način izvršenja aktivnosti …………………………………………………...…………4

5.2. Obveze ponuditelja …………………………………………………………………….4

[6. Količina predmeta nabave 4](#_Toc82782664)

[7. Troškovnik 4](#_Toc82782665)

[8. Mjesto izvršenja predmeta nabave 4](#_Toc82782666)

[9. Rok izvršenja predmeta nabave 4](#_Toc82782667)

[10. Osnove za isključenje gospodarskog subjekta 4](#_Toc82782668)

[10.1. Nekažnjavanje 4](#_Toc82782669)

[10.2.Plaćene dospjele porezne obveze i obveze za mirovonsko i zdravstveno osiguranj 6](#_Toc82782670)

[11. Uvjeti sposobnosti ponuditelja 7](#_Toc82782671)

[11.1. Sposobnost za obavljanje profesionalne djelatnosti 7](#_Toc82782672)

11.2. Uvjeti tehničke i stručne sposobnosti …......…………………………………………7

[12. Podaci o ponudi 7](#_Toc82782673)

[12.1. Sadržaj ponude: 8](#_Toc82782674)

[13. Način određivanja cijene ponude 8](#_Toc82782675)

[14. Valuta ponude 8](#_Toc82782676)

[15. Kriterij za odabir ponude 8](#_Toc82782677)

[16. Jezik i pismo ponude 8](#_Toc82782678)

[17. Rok valjanosti ponude 8](#_Toc82782679)

[18. Datum i vrijeme dostave ponuda 8](#_Toc82782680)

[19. Rok, način i uvjeti plaćanja 9](#_Toc82782681)

[20. Otvaranje ponuda 9](#_Toc82782682)

[21. Tajnost podataka 9](#_Toc82782683)

[22. Odabir ponuditelja 9](#_Toc82782684)

PRILOG I. PONUDBENI LIST

PRILOG II. TROŠKOVNIK

PRILOG III. IZJAVA O NEKAŽNJAVANJU

## Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10000 Zagreb

Internetska adresa: [www.poljoprivreda.gov.hr](http://www.poljoprivreda.gov.hr)

## Podaci o osobi zaduženoj za komunikaciju s ponuditeljima

Kontakt osoba: Boris Korbar 099 4698782, Adrijan Humaan,01 6106-860 Bruno Đelagić 01 6109508

e-mail: [boris.korbar@mps.hr](mailto:boris.korbar@mps.hr) [adrijan.humaan@mps.hr](mailto:adrijan.humaan@mps.hr) [bruno.djelagic@mps.hr](mailto:bruno.djelagic@mps.hr)

## Podaci o postupku jednostavne nabave

Evidencijski broj nabave: 269/2021/JN

Vrsta postupka nabave: jednostavna nabava temeljem Pravilnika i Pravilnika o izmjeni, objava poziva za dostavu ponude na službenoj web stranici Ministarstva poljoprivrede.

## Ugovor / Narudžbenica

Predviđa se izdavanje narudžbenice.

## Opis predmeta nabave – opseg zadataka

Predmet nabave je nabava memorije za postojeće servere ministarstva.

Ministarstvo trenutno, za svoje potrebe, koristi tri generacije servera. S obzirom na starost najstarijih, planira se njihovo gašenje i preraspodjela njihovih aplikacija na ostale servere i na servere u CDU-u. Da bi se to moglo izvesti potrebno je dodati memoriju na postojećim serverima kako bi bili spremni prihvatiti dodatne resurse.

Serveri koji se koriste i kojima se želi proširiti memorija su Fujitsu Primergy RX2530 M2. Trenutno postoje 4 takva servera od kojih svaki ima 384 GB RAM-a (24 slota sa 16GB modulima). Serveri su spojeni u cluster baziran na Microsoft Hyper-V tehnologiji, identični su, što bi i nakon promjene memorije trebalo ostati, radi funkcionalnosti cluster okruženja.

Trebalo bi u svakom serveru zamijeniti 16 postojećih modula sa onim od 32GB čime bi se dobilo ukupno 640GB RAM-a po serveru. Prihvatljiva je i svaka druga opcija koja bi dala istu ili veću količinu memorije po serveru. Ukupna cijena ponude mora sadržavati i troškove instalacije.

S obzirom na važnost sustava Naručitelja, za isporučenu memoriju je potrebno osigurati jamstvo od minimalno godinu dana uz podršku 24x7x365 na lokaciji servera.

* 1. **Način izvršenja aktivnosti**

Aktivnosti definirane ovim projektnim zadatkom će se izvršavati na lokaciji Ponuditelja.

Naručitelj i Ponuditelj će odrediti osobe koje će obavljati koordinaciju i izvršenje posla.

Ponuditelj će obavljati sve tražene aktivnosti sukladno zakonu struke i u skladu s normama ISO 27001 i ISO 9001.

Ponuditelj se obvezuje u svom radu primjenjivati načela u skladu s Općom uredbom o zaštiti osobnih podataka (Uredba (EU) 2016/679).

Ponuditelj se obvezuje osigurati stručne, materijalne i sve druge (potrebne) preduvjete za izvršenje aktivnosti.

Ponuditelj će obveze preuzete ovim projektnim zadatkom obavljati po pravilima struke, vodeći se najvišim profesionalnim, etičkim i stručnim standardima. Ponuditelj odgovara za kvalitetno, profesionalno i pravovremeno obavljen posao naveden u opsegu poslova.

Zamjena memorije i s time vezane aktivnosti (gašenje, paljenje dijelova sustava i slično) obavljati će se van radnog vremena Naručitelja i u dogovoru s Naručiteljem.

Zamjena memorije će se izvršiti na način da nema ispada u radu ili ako drugačije nije moguće, prema dogovoru sa Naručiteljem

* 1. **Obveze ponuditelja**

Ponuditelj se obvezuje da će isporučiti sve stavke zahtijevane projektom u opsegu, vremenskom roku i kvalitetnim karakteristikama propisanim zadatkom

Dopušteno je nuđenje isključivo cjelokupan predmet nabave.

## Količina predmeta nabave

Količina predmeta nabave je određena Troškovnikom i iznosi 64 kom. modula.

## Troškovnik

Troškovnik je sastavni dio ove dokumentacije – **Prilog II**.

## Mjesto isporuke i instalacije predmeta nabave

Mjesto isporuke i instalacije predmeta nabave je Zagreb, Podaktovni centar A1, Vrtni put broj 1 10 000 Zagreb.

## Rok izvršenja predmeta nabave

Najdulji rok izvršenja isporuke predmeta nabave , realizacije i implementacije svih pojedinačnih usluga je 60 dana od dana zaprimanja potpisane i ovjerene narudžbenice.

## Osnove za isključenje gospodarskog subjekta

## Nekažnjavanje

Naručitelj je obvezan isključiti gospodarskog subjekta iz ovog postupka jednostavne nabave u sljedećim slučajevima:

**1.** ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** ako gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i **koja nije državljanin Republike Hrvatske** pravomoćnom presudom osuđena za kaznena djela iz točke 3.1.1. podtočaka od a) do f) ove DON i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz ove točke gospodarski subjekt u ponudi dostavlja:

- izjavu pod prisegom ili, ako izjava pod prisegom prema pravu dotične države ne postoji, **izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta**, odnosno državi čiji je osoba državljanin.

(Primjer Izjave o nekažnjavanju je u **Prilogu III** ove dokumentacije).

NAPOMENA: Sukladno članku 20. stavku 9. Pravilnika o dokumentaciji, **smatra se da je dokument iz ove točke vežeći ako nije stariji više od šest mjeseci od dana slanja ovog poziva za dostavu ponude.**

## Plaćene dospjele porezne obveze i obveze za mirovonsko i zdravstveno osiguranje

Naručitelj je obvezan isključiti gospodarskog subjekta iz ovog postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka jednostavne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz ove točke gospodarski subjekt u ponudi dostavlja:

- potvrdu porezne uprave ili drugog nadležnog tijela u državi poslovnog nastana gospodarskog subjekta

*(Ponuditelj može dostaviti presliku potvrde porezne uprave).*

NAPOMENA: Sukladno članku 20. stavku 10. Pravilnika o dokumentaciji, **smatra se da je dokument iz ove točke važeći ako nije stariji od dana slanja ovog poziva za dostavu ponuda.**

**NAPOMENA:**

Osnove za isključenje iz točke 9. primjenjuje se i na podugovaratelje te su isti dužni na isti način dokazati da ne postoji osnova za isključenje iz točke 9. ove dokumentacije.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

## Uvjeti sposobnosti ponuditelja

## Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

***- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana***

***11.2-* Uvjet tehničke i stručne sposobnosti**

***-Ponuditelj kao dokaz tehničke i stručne osposobljenosti za pružanje usluge tehničke potpore i instalaciju potrebne memorije mora priložiti dokaze da raspolaže sa najmanje jednim stručnjakom certificiranim za održavanje Fujitsu poslužitelja***

***- u svrhu dokazivanja istog treba dostaviti certifikat za traženog stručnjaka***

*(Ponuditelj može dostaviti presliku izvoda).*

NAPOMENA: Sukladno članku 20. stavku 10. Pravilnika o dokumentaciji, **smatra se da je dokument iz točke 11.1.a)-važeći ako nije stariji od dana slanja ovog poziva za dostavu ponuda.**

## Podaci o ponudi

Pri izradi ponude **ponuditelj se mora pridržavati uvjeta iz ove dokumentacije** i svih njenih privitaka te **ne smije ni na koji način mijenjati i nadopunjavati tekst ove dokumentacije**.

## Sadržaj ponude:

1. Ponudbeni list
2. Troškovnik
3. Dokumente navedene u točki 10. i 11. ove dokumentacije

## Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog I). Detaljan troškovnik ispunjava se u Prilogu II dokumentacije.

U cijenu ponude bez PDV-a moraju biti uračunati svi troškovi i popusti. Ponuđena cijena kao i jedinična cijena je nepromjenjiva za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji.

## Valuta ponude

Cijena ponude se izražava u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

## Kriterij za odabir ponude

Kriterij odabira ponude je ekonomski najpovoljnija ponuda, relativni ponder cijene je 100%.

## Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku osim certifikata iz točke 11.2. . Certifikat može biti i na nekom drugom jeziku.

## Rok valjanosti ponude

Rok valjanosti ponude je 30 dana od dana poziva za dostavu ponude. Naručitelj će odbiti ponudu čija je opcija kraća od zahtijevane. Naručitelj zadržava pravo pisanim putem zatražiti izjavu o produljenju roka valjanosti ponude. U tom slučaju ponuditelj će produžiti i valjanost jamstva za ozbiljnost ponude (ako je traženo) koja ne smije biti kraća od roka valjanosti ponude.

## Datum i vrijeme dostave ponuda

Ponuda se dostavlja skenirana elektroničkom poštom na: [javna.nabava@mps.hr](mailto:javna.nabava@mps.hr) i [bruno.djelagic@mps.hr](mailto:bruno.djelagic@mps.hr) najkasnije do **28.09** **2021. do 16 00h**.

## Rok, način i uvjeti plaćanja

Naručitelj će predmet nabave platiti po cijelokumpnoj isporuci i implementaciji predmeta nabave u roku 30 dana od dana izdavanja e-računa. Uz e-račun se obavezno prilaže zapisnik o uredno izvršenom predmetu nabave.

Način plaćanja: doznakom na žiro račun ponuditelja.

Predujam isključen, kao i traženje instrumenata osiguranja plaćanja.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.

Izvor sredstava za nabavu, proračun Ministarstva za 2021. godinu: Pozicija – K568070, Konto – 4221.

## Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

## Tajnost podataka

Ponuditelj se obvezuje da će podatke tehničkog i poslovnog značaja do kojih ima pristup pri izvršavanju ovog projektnog zadatka čuvati kao poslovnu tajnu. U slučaju da je jedna od strana u projektu odredila za neke podatke viši stupanj tajnosti – primjenjivati će se zakonske odredbe predviđene za određeni stupanj tajnosti.

Obveza čuvanja tajne ostaje i nakon ispunjenja ovog projektnog zadatka, sukladno najvišim propisanim standardima, a u roku od dvije godine od dana isteka ovog projektnog zadatka. Ovaj projektni zadatak ne priječi strane u projektu da se dalje dodatno obvezuju u pogledu zaštite poslovne tajne. U slučaju sukoba između odredbi tih nadopuna i prvotnih odredbi ovog projektnog zadatka, primjenjivati će se odredbe tih nadopuna.

U slučaju izravnog ili neizravnog otkrivanja podataka tehničkog i poslovnog značaja od strane Ponuditelja projekta, Ponuditelj se obvezuje naknaditi Naručitelju svaku štetu koju Naručitelj može trpjeti kao rezultat neovlaštene uporabe ili otkrivanja spomenutih podataka ovog projektnog zadatka od strane Ponuditelja.

.

## Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda, te se predlaže ovlaštenoj osobi naručitelja izdavanje narudžbenice s odabranim ponuditeljem. Za odabir dovoljna je jedna prihvatljiva ponuda. U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.

## 